**E L Ő T E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2023. március 29-i rendes ülésére**

**Javaslat a Hátrányos Helyzetű Roma Fiatalokat Támogató Közhasznú Egyesület egyedi kérelmének támogatására**

Szombathely Megyei Jogú Város Közgyűlésének Szociális és Lakás Bizottságához (a továbbiakban: Bizottság) 2023. március 7. napján a Hátrányos Helyzetű Roma Fiatalokat Támogató Közhasznú Egyesület (a továbbiakban: Egyesület) 200.000,- Ft összegű egyedi kérelmet nyújtott be Szombathelyen lakóhellyel rendelkező hátrányos helyzetű, rászoruló családok húsvéti ajándékozására. Az Egyesület 2004-ben alakult azzal a céllal, hogy támogassa Szombathely Megyei Jogú Városban a szegénységben élő hátrányos helyzetű roma fiatalokat és családokat. Az Egyesület a támogatás összegéből 40 család húsvéti ajándékozását szeretné megvalósítani, családonként 5000 Ft összegű étkezési utalvány formájában.

Szombathely Megyei Jogú Város Önkormányzata Közgyűlésének az önkormányzat 2023. évi költségvetéséről szóló 4/2023. (II.28.) önkormányzati rendelete 10. számú mellékletében a Szociális ágazat kiadásainak tételsorai között „Segély önkormányzati támogatásból” tételsoron 150.000 e Ft előirányzat áll rendelkezésre.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. március „ ”**

 **/: Dr. László Győző :/**

 **Határozati javaslat**

**……../2023.(III.29.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága javasolja a Polgármesternek, hogy a Hátrányos Helyzetű Roma Fiatalokat Támogató Közhasznú Egyesület részére húsvéti ajándékozás lebonyolítására a Szociális ágazat kiadásai „Segély önkormányzati támogatásból” tételsor terhére 200.000,- Ft összegű támogatást biztosítson.

**Felelősök:** Dr. Nemény András polgármester

Dr. László Győzőalpolgármester

 Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Szentkirályi Bernadett, a Szociális és Lakás Iroda vezetője/

**Határidő:** azonnal